കാബൂളില് നിന്ന് അഫ്ഗാന് പതാകകള് നീക്കി ഇനി താലിബാന് പതാക മാത്രം കാബൂള്: അഫ്ഗാനിസ്താന്റെ ദേശീയപതാക പൊതു ഇടങ്ങളില് നിന്ന് നീക്കം ചെയ്ത് താലിബാന്. പ്രസിഡന്റിന്റെ കൊട്ടാരത്തില് നിന്നും കാബൂളിന്റെ വിവിധ ഇടങ്ങളില് ഭിത്തിയില് ആലേഖനം ചെയ്തിരുന്ന പതാകയുടെ ചിത്രവും നീക്കം ചെയ്തു. പഞ്ച്ശിര് കൂടി പിടിച്ചെടുത്തതോടെ രാജ്യത്തിന്റെ പൂര്ണമായ നിയന്ത്രണം ഇപ്പോള് താലാബാനാണ്. പഞ്ച്ശിര് പ്രവിശ്യ ഗവര്ണറുടെ കോമ്ബൗണ്ട് ഗേറ്റിന് മുന്നില് താലിബാന് അംഗങ്ങള് നില്ക്കുന്ന ചിത്രങ്ങള് സമൂഹമാദ്ധ്യമങ്ങളില് പ്രചരിക്കുന്നുണ്ട്. താലിബാന്റെ ഔദ്യോഗിക പതാകയും ഇവിടെ ഉയര്ത്തിയിട്ടുണ്ട്. പഞ്ച്ശിര് പ്രതിരോധ സഖ്യത്തിന്റെ പ്രതിരോധ നേതാക്കളെയും താലിബാന് വധിച്ച് കഴിഞ്ഞു. പ്രതിരോധ സേന വക്താവ് ഫഹിം ദഷ്തി, ചീഫ് കമാന്ഡര് സലേ മുഹമ്മദ് എന്നിവരെ വധിച്ചതായി താലിബാന് വ്യക്തമാക്കി. ജാമിയത്ത്ഇഇസ്ലാമി പാര്ട്ടിയിലെ മുതിര്ന്ന അംഗവും അഫ്ഗാന് മാദ്ധ്യമപ്രവര്ത്തക ഫെഡറേഷനില് അംഗവുമായിരുന്നു ഫഹിം ദഷ്തി. കനത്ത ചെറുത്തുനില്പ്പിനൊടുവിലാണ് പഞ്ച്ശിര് പ്രവിശ്യ താലിബാന് കീഴടക്കിയത്. പാക് പിന്തുണയോടെയാണ് പഞ്ച്ശിര് താലിബാന് പിടിച്ചെടുത്തതെന്നാണ് റിപ്പോര്ട്ട്.